Masheñe Tito ñeñt̃ep̃ e'ñe parro yame'ñeñot̃ e'ñe atet̃ nentenep̃ ñerra'mrrat̃e' e'ñe nechemer nepenep̃ , na Pablon pequellquëne'ña añ carta ñeñt̃en nanac t̃orretsa Yomporecop . Ñam̃a napa' ñeñt̃en Jesucristo puellsensaren . Ñapa' att̃o llesenserren att̃och nach ame'ñaterre'ña allohuen acheñenesha' ñeñt̃ acre't̃ Yompor ahuat̃ot̃eñ att̃ochña ñetpa' o'ch ame'ñeret . Ñam̃a añecop llesensa'n att̃och nach eñotaterrahuet ñeñt̃ e'ñe po'ñoc̈h atet̃ poctetsa Partsocop , ñam̃a nach eñotaterrahuet e'ñe yeyemteñot̃ ña yañapa' corretsayach yocsheñeshocmañen t̃ayot̃eñ e'ñe errponañohuen . T̃arro'mar ñeñt̃pa' atet̃ oteney Yompor ama't ahuat̃ot̃eñ ñeñt̃cha' atet̃ p̃onay , ñam̃a yapa' yeñoteñ Yomporpa' ama puenesho po'ñoñ . Ñeñt̃o'marña t̃e'pa' o' c̈herr allempo e'ñe pocte' enteñ ña o'ch eñotaterrey ña po'cohuenña . Ñeñt̃o'marña napa' o' llesenserren Yompor ñeñt̃ Ya'queshp̃atañer yepen , nach serrpare'terre' po'ñoñ ñeñt̃ atet̃ otenen . T̃e'pa' e'ñe nehuom̃cha'teñot̃ep̃pa' o'ch notap̃ : Yomporepa'chña pebensare'tam̃pene' ñeñt̃ atarr Parets epuet Puechemer Jesucristo ñeñt̃ Yepartseshar yepen ñeñt̃ara Ya'queshp̃atañer yepen . Ñetepa'chña pemuerenaya . Ñetepa'chña p̃ocshatene' e'ñe p̃a peyoc̈hro .
